ਡੇਡੇ ਓਟੋਮੋ
ਡੇਡੇ ਓਟੋਮੋ (ਜਨਮ ਪੁਸੁਰੁਆਂ, ਈਸਟ ਜਾਵਾ, ਇੰਡੋਨੇਸ਼ੀਆ  ਵਿਖੇ, 1953 ਵਿੱਚ)  ਇੰਡੋਨੇਸ਼ੀਆਂ ਵਿਚ ਐਲ.ਜੀ.ਬੀ.ਟੀ. ਅਧਿਕਾਰਾਂ ਅਤੇ ਈਸਟ ਜਾਵਾ ਵਿਚ ਲਿੰਗੀ ਮਸਲਿਆਂ ਲਈ ਮਾਹਿਰ ਹੈ।   ਉਹ 'ਗੇਅ ਅ ਨੁਸੰਤਾਰਾ' (ਪਹਿਲਾਂ ਇਸਦਾ ਲਾਂਬਦਾ ਇੰਡੋਨੇਸ਼ੀਆ ਨਾਮ ਸੀ) ਦਾ ਸੰਸਥਾਪਕ ਹੈ,  ਇੰਡੋਨੇਸ਼ੀਆ ਵਿੱਚ ਐਲ.ਜੀ.ਬੀ.ਟੀ. ਅਧਿਕਾਰਾਂ ਲਈ ਪਹਿਲੀ ਸੰਸਥਾ ਅਤੇ ਪੀਪਲਜ਼ ਡੈਮੋਕਰੇਟਿਕ ਪਾਰਟੀ (ਪੀਆਰਡੀ) ਦਾ ਇੱਕ ਮੈਂਬਰ ਹੈ। ਭਾਸ਼ਾਈ ਵਿਗਿਆਨ ਦੇ ਵਿਦਿਆਰਥੀ ਅਤੇ ਅਧਿਆਪਕ ਹੋਣ ਵਜੋਂ ਡੇਡੇ ਓਟੋਮੋ ਕੋਰਨੀਲ ਯੂਨੀਵਰਸਿਟੀ ਪ੍ਰੈਸ ਦੁਆਰਾ ਛਾਪੀ ਗਈ 'ਬਿਗਨਿੰਗ ਇੰਡੋਨੇਸ਼ੀਅਨ ਥਰੂ ਸੇਲਫ-ਇੰਸਟ੍ਰਾਕਸ਼ਨ ਦਾ ਲੇਖਕ ਹੈ। 

ਡੇਡੇ ਓਟੋਮੋ ਇਸ ਸਮੇਂ ਗੇਅ ਅ ਨੁਸੰਤਾਰਾ ਦਾ ਕੌਮੀ ਕੋਆਰਡੀਨੇਟਰ ਹੈ। ਉਹ ਏਡਜ਼ ਸਰਵਿਸ ਆਰਗੇਨਾਈਜ਼ੇਸ਼ਨਜ਼ ਦੀ ਏਸ਼ੀਆ-ਪ੍ਰਸ਼ਾਂਤ ਕਾਉਂਸਲ ਦਾ ਇੱਕ ਸਰਗਰਮ ਮੈਂਬਰ ਵੀ ਹੈ।

ਮੁੱਢਲਾ ਜੀਵਨ 
ਪੂਰਬੀ ਜਾਵਾ ਦੇ ਪਾਸੁਰੁਆਨ ਵਿੱਚ ਵੱਡਾ ਹੋਇਆ, ਡੇਡੇ ਓਟੋਮੋ ਇੱਕ ਕੈਥੋਲਿਕ ਸਕੂਲ ਵਿੱਚ ਪੜ੍ਹਿਆ, ਪਰੰਤੂ ਉਸਦਾ ਪਾਲਣ ਪੋਸ਼ਣ ਧਾਰਮਿਕ ਪਰਿਵਾਰ ਵਿੱਚ ਨਹੀਂ ਹੋਇਆ। ਉਸਨੇ ਹਾਈ ਸਕੂਲ ਵਿਚ ਅੰਗ੍ਰੇਜ਼ੀ ਬੋਲਣੀ ਸਿੱਖੀ, ਜਿਸਦਾ ਸਿਰਲੇਖ ਐਸ.ਐਲ.ਟੀ ਲਈ ਅੰਗ੍ਰੇਜ਼ੀ ਸੀ, ਜਿਸ ਨੂੰ ਫੋਰਡ ਫਾਉਂਡੇਸ਼ਨ ਦੇ ਫੰਡ ਨਾਲ ਇੰਡੋਨੇਸ਼ੀਆਈ ਵਿਦਿਆਰਥੀਆਂ ਲਈ ਤਿਆਰ ਕੀਤਾ ਗਿਆ ਸੀ।  

1978 ਵਿੱਚ ਉਸਨੇ ਟੈੱਸੋਲ ਕੋਰਸ ਪੂਰਾ ਕੀਤਾ ਅਤੇ ਫੋਰਡ ਫਾਉਂਡੇਸ਼ਨ ਦੁਆਰਾ ਇਥਾਕਾ, ਨਿਊਯਾਰਕ ਵਿੱਚ ਕਰਨਲ ਯੂਨੀਵਰਸਿਟੀ ਵਿੱਚ ਭਾਸ਼ਾਈ ਵਿਗਿਆਨ ਦਾ ਅਧਿਐਨ ਕਰਨ ਲਈ ਇੱਕ ਗਰਾਂਟ ਦਿੱਤੀ ਗਈ।  ਉਸ ਨੂੰ ਕੌਰਨੇਲ ਵਿਖੇ ਆਧੁਨਿਕ ਇੰਡੋਨੇਸ਼ੀਆ ਪ੍ਰਾਜੈਕਟ ਨਾਲ ਕੰਮ ਕਰਨ ਲਈ 1984 ਵਿਚ ਦੂਜੀ ਗ੍ਰਾਂਟ ਮਿਲੀ ਸੀ। ਪ੍ਰੋਜੈਕਟ ਜੋਰਜ ਮੈਕਟਰਨ ਕਹੀਨ ਅਤੇ ਪ੍ਰੋਫੈਸਰ ਜੋਹਨ ਐਮ . ਈਚੋਲਸ ਦੁਆਰਾ 1950 ਦੇ ਸ਼ੁਰੂ ਵਿਚ ਸਥਾਪਿਤ ਕੀਤਾ ਗਿਆ, ਇਹ ਪ੍ਰਾਜੈਕਟ ਇੰਡੋਨੇਸ਼ੀਆਈ ਖੇਤਰ ਦੇ ਅਧਿਐਨ ਵਿਚ ਸ਼ਾਮਿਲ ਹੈ।  

ਡੇਡੇ ਓਟੋਮੋ ਨੂੰ 1983 ਅਤੇ 1984 ਦੌਰਾਨ ਆਪਣੇ ਖੋਜ ਨਿਬੰਧਾਂ ਦੇ ਅਧਿਐਨ ਵਿੱਚ ਸਹਾਇਤਾ ਲਈ ਸੋਸ਼ਲ ਸਾਇੰਸ ਰਿਸਰਚ ਪਰਿਸ਼ਦ ਦੁਆਰਾ ਸਕਾਲਰਸ਼ਿਪ ਪ੍ਰਾਪਤ ਹੋਈ ਸੀ। ਫਿਰ ਉਹ ਇੰਡੋਨੇਸ਼ੀਆ ਵਿਚ ਲਿੰਗਕਤਾ, ਲਿੰਗ ਅਤੇ ਐਚਆਈਵੀ / ਏਡਜ਼ ਦੇ ਮੁੱਦਿਆਂ ਦੇ ਅਧਿਐਨ ਵਿਚ ਪ੍ਰੇਰਿਤ ਹੋਇਆ। 1984 ਅਤੇ 2003 ਦਰਮਿਆਨ ਓਟੋਮੋ ਨੇ ਪੂਰਬੀ ਜਾਵਾ, ਇੰਡੋਨੇਸ਼ੀਆ ਦੇ ਸੂਰਬਯਾ ਵਿੱਚ ਏਅਰਲੰਗਾ ਯੂਨੀਵਰਸਿਟੀ ਵਿੱਚ ਰਾਜਨੀਤੀ ਸ਼ਾਸਤਰ ਵਿੱਚ ਲੈਕਚਰ ਦਿੱਤਾ।  

2010 ਵਿੱਚ ਓਟੋਮੋ ਅਤੇ ਨਾਰੀਵਾਦੀ ਕਾਰਕੁਨ ਸੋਏ ਤਜੇਨ ਮਾਰਚਿੰਗ ਨੇ ਇੰਡੋਨੇਸ਼ੀਆ, ਗੈਂਡਰੰਗ ਵਿੱਚ ਲਿੰਗਕਤਾ ਬਾਰੇ ਪਹਿਲਾ ਰਸਾਲਾ ਸਥਾਪਤ ਕੀਤਾ।

ਲਾਂਬਡਾ ਇੰਡੋਨੇਸ਼ੀਆ 
ਲਾਂਬਡਾ ਇੰਡੋਨੇਸ਼ੀਆ ਦੀ ਸ਼ੁਰੂਆਤ ਓਟੋਮੋ ਦੁਆਰਾ 1982 ਵਿੱਚ ਕੀਤੀ ਗਈ ਸੀ, ਇਹ ਨਿਊਜ਼ਲੈਟਰ ਵਜੋਂ ਇੱਕ ਮੰਚ ਪ੍ਰਦਾਨ ਕਰਦਾ ਸੀ ਜਿੱਥੇ ਲੋਕ ਸਲਾਹ ਪ੍ਰਾਪਤ ਕਰਨ ਲਈ ਪੱਤਰ ਲਿਖ ਸਕਦੇ ਸਨ।   ਹਾਲਾਂਕਿ ਲਾਂਬਡਾ ਨੂੰ 1984 ਵਿੱਚ ਬੰਦ ਕਰ ਦਿੱਤਾ ਗਿਆ ਸੀ, ਇਸ ਨੂੰ ਓਏਤੋਮੋ ਨੇ 1987 ਵਿੱਚ ਇੱਕ ਸੰਗਠਨ ਵਜੋਂ ਗਯਾ ਨੁਸੰਤਾਰਾ ਨਾਮ ਨਾਲ ਦੁਬਾਰਾ ਸ਼ੁਰੂ ਕੀਤਾ ਸੀ।

ਗੇਅ ਅ ਨੁਸੰਤਾਰਾ 
ਓਟੋਮੋ ਨੇ 'ਗੇਅ ਅ' ਦੀ ਵਰਤੋਂ ਜਿਨਸਤਾ, ਲਿੰਗ ਅਤੇ ਜਿਨਸੀ ਸਿਹਤ ਦੇ ਵਿਸ਼ਿਆਂ ਦੇ ਆਲੇ-ਦੁਆਲੇ, ਐਚਆਈਵੀ ਦੀ ਰੋਕਥਾਮ 'ਤੇ ਧਿਆਨ ਕੇਂਦਰਤ ਕਰਨ ਦੇ ਨਾਲ ਵਿਦਿਅਕ ਸੰਦ ਵਜੋਂ ਵਰਤਣਾ ਜਾਰੀ ਰੱਖਿਆ। ਸੰਸਥਾ ਦੇ ਉਦੇਸ਼ਾਂ ਵਿੱਚ ਇੰਡੋਨੇਸ਼ੀਆ ਦੇ ਸਕੂਲਾਂ ਅਤੇ ਤੀਸਰੀ ਸੰਸਥਾਵਾਂ ਵਿੱਚ ਇਹਨਾਂ ਵਿਸ਼ਿਆਂ ਅਤੇ ਸਿੱਖਿਆ ਬਾਰੇ ਲੋਕਾਂ ਵਿੱਚ ਜਾਗਰੂਕਤਾ ਪੈਦਾ ਕਰਨਾ ਸ਼ਾਮਿਲ ਹੈ। 

ਡੇਡੇ ਓਟੋਮੋ ਸੋਸ਼ਲ ਮੀਡੀਆ 'ਤੇ ਸਰਗਰਮ ਹੈ, ਟਵਿੱਟਰ ਵਰਗੇ ਪਲੇਟਫਾਰਮਾਂ ਦੀ ਵੱਧ ਰਹੀ ਲੋਕਪ੍ਰਿਅਤਾ ਦੀ ਵਰਤੋਂ ਕਰਕੇ ਆਪਣੇ ਸੰਦੇਸ਼ਾਂ ਨੂੰ ਪ੍ਰਦਾਨ ਕਰਦਾ ਹੈ।

ਬਾਹਰੀ ਲਿੰਕ 

 ਫੋਰਡਫਾਊਂਡੇਸ਼ਨ  
 GAYA NUSANTARA, ਅਧਿਕਾਰਤ ਵੈਬਸਾਈਟ

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1953
ਐਲਜੀਬੀਟੀ ਅਧਿਕਾਰ ਕਾਰਕੁੰਨ
ਇੰਡੋਨੇਸ਼ੀਆ ਦੇ ਐਲਜੀਬੀਟੀ ਲੋਕ